Tuli tyttö kaupungista!
Tuli tyttö kaupungista
 solkikenkä kepsutellen,
 silkkisukka sipsutellen.
 Hyppysissä hienoisissa
 päivänvarjo punalaita,
 poski kalpea ja kaita,
 Päässä hattu ruusuniekka –
 mutta minne, tyttökulta
 putos posken ruusut sulta?

 Pian maalla mieli muuttui,
 koristeihin turhiin suuttui.
 Heitti hatun ruusuniekan,
 kumppaniksi kurjenmiekan,
 päivänvarjon varvikkohon.
 Tuumi: voi te tyttörukat
 solkikengät, silkkisukat!
 Nyt mä tahdon kesämailla
 juosta jalkineita vailla.
 Lintusena lehdot liikun,
 marjat maistan, uin ja kiikun.
 Päivänpaiste voimaa valaa –
 maalta kaupunkihin palaa
 terve, reipas luonnonlapsi,
 raitis juurkuin aamuntuuli,
 punaposki, marjahuuli.

1900.